Suchinthana/ta-wikipedia huggingface dataset:
எழிலன் நாகநாதன்

எழிலன் நாகநாதன் (Ezhilan Naganathan) ஒரு தமிழ்நாட்டு அரசியலர், மருத்துவர், மற்றும் சமூக ஆர்வலர் ஆவார். 10 ஆண்டுகளுக்கும் மேலாக, முன்னாள் முதலவர் கருணாநிதியின் தனி மருத்துவராக இருந்துள்ளார்.தற்போது மு. க. ஸ்டாலின்  தனி மருத்துவராக
இருக்கிறார்.

வாழ்க்கைக் குறிப்பு 
இவர் மு.நாகநாதன் – ஜமதக்னி சாந்தி இணையரின் மகனாக பிறந்தார்.இவரின் தந்தை கருணாநிதி ஆட்சிக் காலத்தில் தமிழ்நாடு  திட்டக்குழு துணை தலைவராக இருந்துள்ளார்.இவரின் தாய்வழி தாத்தா க. இரா. ஜமதக்னி இந்திய விடுதலைப் போராட்ட வீரர் ஆவார்.

சமூக தொண்டு 
"இளைஞர் இயக்கம்" என்ற அமைப்பையும் நிறுவி நடத்தி வரும் இவர்  ஈழத் தமிழர் பிரச்சினைக்காக உரத்துக் குரல் கொடுத்தவர். கூடங்குளம், நெடுவாசல் நீட் தேர்வு, சேலம் எட்டு வழிச்சாலை,சிஏஏவுக்கு எதிரான போராட்டங்கள், கோவிட் தடுப்புப் பணிகள்  என அனைத்து சமூகப் பிரச்சினைக்கு எதிராகவும் குரல் கொடுத்து வருபவர்.

அரசியல் 
2021 ஆம் ஆண்டில் நடைபெற்ற சட்டமன்றத் தேர்தலில் ஆயிரம் விளக்கு தொகுதியில் இருந்து திமுக சார்பில் சட்டமன்ற உறுப்பினரானார்.

கல்வி 
இவர் தனது பள்ளி படிப்பை சென்னையில் உள்ள  டான் பாஸ்கோ மெட்ரிக் மேல்நிலைப்பள்ளி யில் படித்தார். அதனை தொடர்ந்து சென்னை அரசு மருத்துவக் கல்லூரியில் எம்.பி.பி.எஸ், எம்.டி. படித்துப் பட்டம் பெற்றார்.

காவேரி மருத்துவமனையில் பொதுநல மருத்துவராக உள்ளார்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
தமிழ் இறைமறுப்பாளர்கள்
இந்திய இறைமறுப்பாளர்கள்
ஏ1 திரவ வளர் ஊடகம்

ஏ1 குழம்பு (A1 broth) என்பது ஒரு திரவ வளர் ஊடகம் ஆகும். இது உணவு, சுத்திகரிக்கப்பட்ட நீர், குடாவில் உள்ள கடல்நீரில் மலத்தில் காணப்படும் கோலிபார்ம் பாக்டீரியாக்களைக் கண்டறிவதற்கு நுண்ணுயிரியலில் பயன்படுத்தப்படுகிறது. மிகவும் சாத்தியமான எண் (MPN) முறையைப் பயன்படுத்தி பாக்டீரியாவின் இருப்பு அறியப்படுகிறது. ஆண்ட்ரூசு மற்றும் பிரெசுனெல் உருவாக்கிய வேதிக் கலவையின் அடிப்படையில் இந்த ஊடகம் தயாரிக்கப்படுகிறது. இது துர்காம் குழாயுடன் பயன்படுத்தப்படுகிறது. இச்சோதனையில் நேர்மறையான குழாய் வாயுவில் சிக்கிய குமிழியை வெளிப்படுத்தும்.

ஊடகக் கலவை (கிராம்/லிட்டர்)

தயாரிக்கும் முறை 
தேவையான உலர் பொருட்களை ஒரு லிட்டர் குளிர்ந்த வடிகட்டிய நீரில் கரைக்கவும். சேர்க்கைப் பொருட்கள் முற்றிலும் கரையும் வரை மெதுவாகச் சூடாக்கவும். சோதனைக் குழாய்களில் 9 மில்லி ஊடகத்தினை எடுத்து, துர்காம் குழாயினை தலைகீழாக இடவும். அழுத்த அனற்கலம் ஒன்றினைப் பயன்படுத்து 121° செண்டிகிரேடு அளவில் 15 நிமிடங்களுக்கு ஊடகம் உள்ள சோதனிக்குழாயினைக் கிருமி நீக்கம் செய்ய வேண்டும். தேவைப்பட்டால், உலர்ந்த ஊடகத்தின் பொருத்தமான செறிவுள்ள பல வலிமையில் ஊடக குழம்பு தயார் செய்யலாம். ஊடகக் குழம்பின் இறுதி காரகாடித் தன்மைச் சுடெண் 6.9 ± 0.1 ஆக இருக்கவேண்டும்.

பரவலான பயன்பாடு 
இந்த சோதனையின் மாறுபாடுகள் உலகெங்கிலும் உள்ள குடிநீரின் தன்மையினை அறியப் பயன்படுத்தப்படுகின்றன. எடுத்துக்காட்டாக, சிலியில் உள்ள மாகுவே மானிட்டோபாவின் ஸ்ப்ளிட் ஏரியின் கிரீ சமூகம் மற்றும் சிங்கப்பூர், மலேசியா மற்றும் தாய்லாந்து.

மேற்கோள்கள் 

நுண்ணுயிரியல்
கெலிடா

கெலிடா (Calleida) என்பது கேராபிடே குடும்பத்தினை சார்ந்த ஓர் வண்டு பேரினமாகும்.

மேலும் காண்க 

 காலீடா இனங்களின் பட்டியல்

மேற்கோள்கள் 

Articles with 'species' microformats
பூச்சிகள்
வண்டுகள்
சுபாசினி

சுபாசினி (Subhashini, பிறப்பு: அக்டோபர் 18, 1964) என்பவர் ஒரு தென்னிந்திய திரைப்பட,  தொலைக்காட்சி நடிகை ஆவார். இவரது சகோதரி பிரபல நடிகை ஜெயசுதா ஆவார். இவர்கள் இருவரும் பிரபல நடிகையும் இயக்குநருமான விஜய நிர்மலாவின் மருமகள்களாவர். ரஜினியின் ஜானி திரைப்படத்தில் " ஆசைய காத்துல தூது விட்டு  " பாடலில் இவர் தோன்றினார். சிவரஞ்சனி (1978), டாக்டர் சினி ஆக்டர் (1982), மேகசந்தேசம் (1983) போன்ற படங்களில் தனது சகோதரியுடன் சேர்ந்து நடித்தார். அருந்ததி என்ற வெற்றிப் படத்தில் சுபாசினி நடித்தார்; அப்படத்தில் இவர் எதிர்நாயகனின் தாயாக நடித்தார். இவர் நாகஸ்திரம் (ஈ-டிவி), சுந்தரகாண்டா (ஜெமினி தொலைக்காட்சி ), சன் தொலைக்காட்சியில் செல்லமே போன்ற தொடர்களில் நடிக்கிறார்.

சுபாஷினியின் மகள் பூஜாவும் படங்களில் நடித்தார்

பகுதி திரைப்படவியல்

மலையாளம் 

 கிரகலட்சுமி (1981)
 கள்ளன் பவித்ரன் (1981)
 அரஞ்சானம் (1982)
 ஆஸ்தி (1983)
 மின்னாரம் (1994)

தெலுங்கு 

 சிவரஞ்சனி (1978)
 மா ஊல்லோ மகாசிவுடு (1978)
 டைகர் (1979)
 பிரேமா கனுகா (1981)
 அக்னி பூலு  (1981)
 மேகசந்தேசம் (1982)
 டாக்டர் சினி ஆக்டர் (1982)
 அம்மாயிலு அப்பாயிலு (2003)
 சீதையா (2003)
 செப்பவே சிறுகாலி (2004)
 அந்தகாடு (2005)
 டாடா பிர்லா மத்யலோ லைலா (2006)
 சாமன்யுடு (2006)
 அனசூயா (2007)
 அருந்ததி (2009)

கன்னடம் 

 ஃபிப்டி ஃபிப்டி (1984)
 கடீமா கள்ளரு (1982)
 அஜித் (1982)
 நீ நன்ன கெல்லலரே (1981) - விருந்தினர் தோற்றம்
 ஊர்வசி நீனே நன்னா பிரேயசி (1979) - அறிமுக படம்

தமிழ் 

 அழகே உன்னை ஆராதிக்கிறேன் (1979) - தமிழில் அறிமுகமானது
 நினைத்தாலே இனிக்கும் (1979)
 ஜானி (1980) (சிறப்புத் தோற்றம் )
 கீதா ஓரு செண்பகப்பூ (1980)
 நட்சத்திரம் (1980)
 கரும்பு வில் (1980)
 தேன் சிட்டுக்கள் (1984)
 கொண்டாட்டம் (1998)
 வருஷமெல்லாம் வசந்தம் (2002)
 பாய்ஸ் (2003)
 தத்தி தாவுது மனசு (2003)
 அருந்ததி (2009)
 பக்கா (2018)

தொலைக்காட்சித் தொடர்கள் 

 நாகாஸ்திரம்
 சுந்தரகாண்டா
 நாகம்மா
 செல்லமே

குறிப்புகள்

வெளி இணைப்புகள் 

 http://www.idlebrain.com/news/functions/175days-evadigolavadidi/evadigolavadidi50.html
 http://www.imdb.com/name/nm0836943/
 https://antrukandamugam.wordpress.com/2016/07/11/subhashini/

1958 பிறப்புகள்
20 ஆம் நூற்றாண்டின் இந்திய நடிகைகள்
தமிழ்த் தொலைக்காட்சி நடிகைகள்
இந்திய தொலைக்காட்சி நடிகைகள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
வாழும் நபர்கள்
தெலுங்கு நகைச்சுவையாளர்கள்
இலாவண்யா

லாவண்யா (Lavanya) என்பவர் ஒரு இந்திய நடிகை ஆவார். இவர் குறிப்பாக தமிழ்த் திரைப்படங்கள் மற்றும் தொடர்களில் தோன்றியுள்ளார். 1990 களில் தொலைக்காட்சிகளில் பணிபுரியும் முன் 1990 களில் தமிழ் படங்களில் துணை வேடங்களில் நடித்து புகழ் பெற்றார்.

தொழில் 
லாவண்யா சென்னையில் உள்ள எம். ஏ. கிருஷ்ணசாமி மேல்நிலைப்பள்ளியிலும், பின்னர் தமிழ்நாட்டின் ஒசூரில் உள்ள வேளாங்கண்ணி மெட்ரிகுலேஷன் மேல்நிலைப் பள்ளியிலும் படித்தார். இவர் தோன்றிய ஆரம்பகால குறிப்பிடத்தக்க வேடங்களில் கே. எஸ். ரவிக்குமாரின் படையப்பா (1999) படத்தில்  நாசரின் கதாபாத்திரத்தின் மனைவியாக நடித்தார். மேலும் ஜோடி (1999), சேது (1999), தெனாலி (2000) ஆகிய படங்களிலும்  நடித்தார். இவர் முன்னணி நடிகையாக  குறிப்பாக மலையாள படமான ஆரம் இந்திரியம் (2001) சில படங்களில் நடித்தார். பின்னர் இவர் நூற்றுக்கும் மேற்பட்ட படங்களில் துணை வேடங்களில் நடித்தார்.

2000 களில், லாவண்யா தொலைக்காட்சி தொடர்களில் பணிபுரிந்தார்.  வரலாற்று நாடகத் தொடரான ரோமாபுரி பாண்டியனில் ஒரு இளவரசியாக நடித்தார். விமர்சகர்களிடமிருந்து கலவையான விமர்சனங்களைப் பெற்ற தீமைக்கு எதிரான தர்மத்தின் வெற்றியின் கதையான, நான் தான் பாலா (2014) படத்தில் இவர்  துணை பாத்திரத்தில் நடித்தார்.

தேர்ந்தெடுக்கப்பட்ட திரைப்படவியல்

குறிப்புகள்

வெளி இணைப்புகள் 

மலையாளத் திரைப்பட நடிகைகள்
வாழும் நபர்கள்
தமிழ்த் திரைப்பட நடிகைகள்
1979 பிறப்புகள்
ஒருத்தி

ஒருத்தி (Oruththi) என்பது 2003 ஆம் ஆண்டு அம்சன் குமார் இயக்கிய இந்திய தமிழ்த் திரைப்படம் ஆகும்.

இது 2003 ஆம் ஆண்டு இந்திய சர்வதேச திரைப்பட விழாவிற்கு தேர்வு செய்யப்பட்டு இந்திய பனோரமா பிரிவில் திரையிடப்பட்டது.  புதுச்சேரி அரசின் சிறப்பு விருதையும் வென்றது.

சுருக்கம் 
1884 இல்  தென்னிந்தியாவின் கிராமப்புறத்தில் நடக்கும் கதையாக உள்ளது இது. இந்த படத்தின் கதை கி. ராஜநாராயணனின் கிடை என்ற கதையின் தழுவலாகும். செவனி என்ற தாழ்த்தபட்ட பெண்ணும்  (பூர்வஜா) உயர்சாதி (நாயக்கர்) இளைஞனான எல்லப்பனும் (கணேஷ்) காதலிக்கிறார்கள். இதற்கிடையில் அவள் துணிச்சலாக ஆங்கில அதிகாரியிடம் (தாமஸ் ஓபர்) முறையிட்டு கொடுங்கோலனான சமீந்தாரிடமிருந்து முழு கிராமத்திற்கும் விடிவை பெற்றுத் தருகிறாள். கிராமவாசிகள் செவனிக்கு தங்கள் நன்றிக்கடனை  செலுத்த விரும்புகிறார்கள். அவள் எல்லப்பனை திருமணம் செய்துகொள்ள விரும்புவதை அறிகின்றனர். தாழ்த்தபட்ட பெண்ணை உயர் சாதியைச் சேர்ந்தவனுக்கு திருமணம் செய்து வைப்பதை  அவர்களால் நினைத்துப் பார்க்ககூட முடியவில்லை. எது ஒன்றும் மக்களின் செயல்களால் அல்லாமல், அவர்கள் பிறந்த சாதியினால்தான் தீர்மானிக்கப்படுகிறது என்பது செவானிக்கு ஒரு அடியாக உள்ளது. ஆனால் செவனி திருமணத்திற்குக் குறைவான எதற்கும் உடன்படவில்லை. இதனால் அவர்கள் ஒரு முடிவுக்கு வருகிறார்கள்.  அவள் அவளது சாதி, குடும்பம், மண் எல்லாவற்றையும் துறந்து வந்தால் , திருமணத்துக்கு ஒப்புவதாக  பஞ்சாயத்து சொல்கிறது. இதை ஒப்புக்கொள்ளாத அவள் தன் சொந்த சாதியினருடனே இருப்பதாக முடிவு செய்கிறாள். கடைசி காட்சியில் அந்த பிரித்தானிய அதிகாரி பயன்படுத்திய , இறகு பேனாவை யாரோ விளையாட்டாக தூக்கி எறிகிறார்கள். அவள் அதை பாய்ந்து பிடிக்கும் காட்சியுடன் படம் முடிகிறது..

இந்தப் படம் சமூக பழக்கவழக்கங்களுக்கு சவால் விடுக்கும் ஒரு பெண்ணின் கதையாகும். மேலும் அவளது செயலால் அவள் பெண்களின் விடுதலைக்கான ஆரம்ப விதைகளை விதைக்கிறாள்.

நடிகர்கள் 

 பூர்வாஜா செவனியாக
 கணேஷ் எல்லப்பனாக
 ராஜு
 பாலா சிங்
 பாரதி மணி
 தாமஸ் ஓபர்
 ராம் சரவண

குழு 

 இயக்குநர்: அம்சன் குமார்
 திரைக்கதை: அம்சன் குமார்
 ஒளிப்பதிவு: பி. எஸ். தரன்
 படத்தொகுப்பு: எஸ். சதீஷ் மற்றும் ஜே. என். ஹர்ஷா
 கலை: ஏ. சி பிள்ளை
 இசை: எல். வைத்தியநாதன்

வரவேற்பு 
ஒருத்தி விமர்சன ரீதியான பாராட்டைப் பெற்றது, அனைத்து விமர்சகர்களும் இந்த படத்தை பாராட்டினர். எல். வைத்யநாதனின் இசையும் நேர்மறையான வரவேற்பைப் பெற்றது.

குறிப்புகள்

வெளி இணைப்புகள் 

 

இந்தியத் தமிழ்த் திரைப்படங்கள்
2003 தமிழ்த் திரைப்படங்கள்
தமிழ்ப் புதினங்களை அடிப்படையாக கொண்ட திரைப்படங்கள்
அலோகோட்டா

டிவிர்லெர் அந்துப்பூச்சி பேரினத்திற்கு பார்க்க கைபாடிமா. 1869ஆம் ஆண்டில் பார்சுடரால் அலோகோட்டா தவறாகப் பெயரிடப்பட்ட ஊசிவால் குளவி இனத்திற்கு , அலோகோட்டா (குளவி) ஐப் பார்க்கவும்.

அலோகோட்டா (Allocota) என்பது வண்டு குடும்பமான கேராபிடேவினைச் சார்ந்த பேரினமாகும். இந்தப் பேரினம் பின்வரும் சிற்றினங்களைக் கொண்டுள்ளது.

 அலோகோட்டா ஆராட்டா (பேட்சு, 1873) 
 அலோகோட்டா பைகோலர் இசி & லியாங், 2013 
 அலோகோட்டா சயனிபென்னிசு எல்லர், 1923
 அலோகோட்டா விரிடிபென்னிசு மோட்சுல்சுகி , 1859

பின்வரும் இனங்கள் ஒத்த இனங்களாக மாறியுள்ளன:

 அலோகோட்டா ஆண்டுரூவெசி (செடிக்கா, 1934): பைலோடெரா ஆண்டுரூவெசி (செடிக்கா, 1934)
 அலோகோட்டா அரோவி (செட்டிலிகா, 1935) : டயமெல்லா அரோவி (செட்டிலிகா, 1935)
 அலோகோட்டா கெருலியா ஆண்டுரூசு, 1933: அலோகோட்டா விரிடிபென்னிசு மோட்சுல்சுகி, 1859
 அலோகோட்டா பெர்லீட்டா கிருசென்னோபர் , 1994 : மெட்டலாஞ்சிசுடா பெர்லெட்டா (கிருசென்னோபர் , 1994)
 அலோகோட்டா பெரோட்டி (செட்டிலிகா, 1963) : அலோகோட்டா ஆரட்டா (பேட்சு, 1873)
 அலோகோட்டா பிலிப்பினென்சிசு (செட்டிலிகா, 1935): பராபியா பிலிப்பினென்சிசு (செட்டிலிகா, 1935)

மேற்கோள்கள் 

வண்டுகள்
இரவிகாந்த்

இரவிகாந்த் (Ravikanth) என்பவர் ஒரு இந்திய நடிகராவார். இவரு குறிப்பாக  தமிழ் படங்களில் நடித்துவருகிறார்.

தொழில் 
இரவி  ஒலிப் பொறியாளராக தனது தொழில் வாழ்க்கையைத் தொடங்கினார். அந்நிறுவனம் மூடப்பட்டபோது, இவர் ஒரு நாடக குழுவில் சேர்ந்தார். குழுவில், இயக்குநர் கே. பாலசந்தரின் இணை இயக்குநரான  அனந்துக்கு  சாருஹாசன் இவரை அறிமுகப்படுத்தினார். விரைவில், இரவிக்கு ரவிகாந்த் என்ற திரைப் பெயர் கொடுக்கப்பட்டு, பாலச்சந்தரின் மனதில் உறுதி வேண்டும் (1987) திரைப்படத்தில் அறிமுகமானார். இந்த காலகட்டத்தில், இவர் அபூர்வ சகோதரர்கள் (1989) திரைப்படத்தில் துணை வேடத்தில் நடித்தார். ஆனால் படத்தின் நீளம் கருதி அவரது பகுதிகள் குறைக்கப்பட்டன.  ரவிகாந்த் பின்னர் தொலைக்காட்சி தொடர்களில் பணிபுரிந்தார், கே. பாலசந்தரின் தயாரிப்புகளான சஹானா, சொல்லத்தான் நினைக்கிறேன் உள்ளிட்டவற்றில் தொடர்ந்து நடித்தார்.

2000 களில், ரவிகாந்த் சரோஜா (2008) தொடங்கி வெங்கட் பிரபு இயக்கிய படங்களில் தொடர்ந்து நடித்தார். வெங்கட் பிரபுவின் நகைச்சுவை நாடகப்படமான கோவாவில், இரவிகாந்த் பதினொரு வித்தியாசமான கதாபாத்திரங்களை சித்தரித்து நடித்தார். அதன் பின்னர் இவர் அதே இயக்குனருடன்  மங்கத்தா, பிரியாணி (2013) போன்ற படங்களில் தோன்றினார். 2000 களில் இவர் நடித்து  பிரேம்ஜி- முக்கிய பாத்திரத்தில் நடித்த 2010, பாக்யராஜ் மற்றும் சிலம்பரசன் நடித்த கெட்டவன் போன்றவை தயாரிப்பின் நடுவில் கைவிடப்பட்டன.

தனிப்பட்ட வாழ்க்கை 
இரவிகாந்த் தனது முதல் மனைவியை விவாகரத்து செய்த பின்னர் 2000 ஆம் ஆண்டில் நடிகை  அம்பிகாவை மணந்தார். பின்னர் இவர் 2002 இல் அம்பிகாவை விவாகரத்து செய்தார்.

திரைப்படவியல்

தொலைக்காட்சி

குறிப்புகள்

வெளி இணைப்புகள் 

1962 பிறப்புகள்
தமிழ்நாட்டு நடிகர்கள்
வாழும் நபர்கள்
தமிழ்த் திரைப்பட நடிகர்கள்
வி. அழகப்பன்

வேந்தன்பட்டி அழகப்பன்  என்பவர் ஒரு இந்திய திரைப்பட இயக்குநர் மற்றும் திரைக்கதை எழுத்தாளர் ஆவார்.  இவர் முதன்மையாக தமிழ்த் திரைப்படங்களில் பணியாற்றியுள்ளார். சுரேஷ், ரேவதி ஆகியோர் நடித்த  ஆகாயத் தாமரைகள் (1985) என்ற காதல் நாடகத் திரைப்படத்தை உருவாக்கிய பின்னர் இவர் புகழ் பெற்றார். இதேபோன்ற  வகைகளில் தொடர்ந்து படங்களை உருவாக்கி வருகிறார்.

தொழில் 
தனது தொழில் வாழ்க்கையில் அழகப்பன்  வழக்கமாக நடிகர் ராமராஜன், சுரேஷ் ஆகியோருடன் தவறாமல் பணியாற்றியுள்ளார். இவரது இறுதி வெளியீடான, பூ மனமே வா (1999)  நளினி சினி ஆர்ட்ஸ் என்ற பதாகையின் கீழ் ராமராஜனின் மனைவி நளினி ராமராஜனால் தயாரிக்கபட்டது. தயாரிப்பின் போது, இந்த படம் நடிகரின் 40 வது படம் என்றும், இயக்குனராக 11 வது படம் என்றும் அறிவிக்கபட்டது. வி. அழகப்பனுக்கு பின்னரே இந்த பொறுப்பு வழங்கப்பட்டது. படத்தில் முதலில் சந்திரசேகர், மனோரமா, சந்தான பாரதி போன்ற நடிகர்களும் நடிப்பார்கள் என அறிவிக்கபட்டிருந்தது. ஆனால் இறுதியில் அவர்கள் இடம்பெறவில்லை.

திரைப்படவியல் 

 இயக்குநர்

மேற்கோள்கள்

வெளி இணைப்புகள் 

தமிழ்த் திரைப்பட நடிகர்கள்
தமிழ்த் திரைப்பட இயக்குநர்கள்
வாழும் நபர்கள்
ஏ. ஆர். இரமேஷ்

ஏ. ஆர். இரமேஷ் (A. R. Ramesh) என்பவர் ஒரு இந்திய திரைப்பட இயக்குநர் ஆவார். இவர் பெரும்பாலும் தமிழ்  திரைப்படங்கள் மற்றும் தொலைக்காட்சித் தொடர்களில் பணியாற்றியுள்ளார். 1990 களின் பிற்பகுதியில் தீவிரமாக திரைப்பட் துறையில் செயல்பட்ட இவர், அதிரடி மற்றும் காதல் படங்களை உருவாக்கினார்.

தொழில் 
இரமேஷ் விஜயகாந்த் நடித்த தாயகம் (1996) படத்தில்  இயக்குநராக அறிமுகமானார். இப்படத்தின் வெற்றியால் இவர் குறுகிய காலத்தில் மூன்று படங்களுக்கு ஒப்பந்தமானார். பின்னர் இவர்  தினமும் என்னை கவனி (1997), இனி எல்லாம் சுகமே (1998) ஆகிய காதல் படங்களைத் உருவாக்கினார். இவை இரண்டுமே வணிக ரீதியாக எத்பார்த்த வெற்றியைத் தரவில்லை. மேலும் இரமேஷ் ஒன்பது இயக்குநர்களுடன் இணைந்து பல நாயகர்கள் நடித்த  சுயம்வரம் (1999) படத்தில் பணியாற்றினார். அப்படத்தில் பார்த்திபன், சுவலட்சுமி சம்பந்தப்பட்ட காட்சிகளை இயக்கும் பொறுப்பு இவருக்கு வழங்கப்பட்டது. இரமேஷ் பின்னர் இண்டிபெண்டன்ஸ் டே (2000) என்ற இருமொழி அதிரடி படத்திலும் பணியாற்றினார், இது தமிழிலும், கன்னடத்திலும் இரண்டு ஆண்டு காலத்தில் படமாக்கப்பட்டது. அப்படத்தில் அருண் பாண்டியன் மற்றும் சாய்குமார் ஆகியோர் முக்கிய வேடங்களில் நடித்தனர். 2001 ஆம் ஆண்டில்,  ரகுவரன் நடிப்பில் அப்பா என்ற திரைப்படத் தயாரிப்பைத் தொடங்கினார், அதன் தயாரிப்பு பணி முடிவடையவில்லை.

திரைப்படவியல்

குறிப்புகள் 

தமிழ்த் திரைப்பட இயக்குநர்கள்
வாழும் நபர்கள்
வினோஜ் பி. செல்வம்

வினோஜ் பி. செல்வம் (Vinoj P. Selvam) ஓர் இந்திய அரசியல்வாதியும், தொழிலதிபரும் ஆவார். இவர் தற்பொழுது தமிழ்நாட்டின் பாரதிய ஜனதா கட்சியின் மாநில இளைஞரணித் தலைவராக உள்ளார்.

வாழ்க்கை 
திருநெல்வேலி மாவட்டம் இராதாபுரம் ஊரைச் சேர்ந்த பன்னீர்செல்வம் என்பவரின் மகனாக 07 சூலை 1986 ஆம் நாள் பிறந்தார். இவரது தந்தை தமிழ்நாடு வாணியர் பேரவையின் தலைவராக உள்ளார். இவர் தனது பள்ளி படிப்பை சென்னையில் உள்ள டி. ஏ. வி மேல்நிலைப் பள்ளியில் படித்தார். அதனைத் தொடர்ந்து அம்பேத்கர் சட்டப் பல்கலைக்கழகத்தில் இளநிலை சட்ட படிப்பை படித்தார். இவர் சென்னை செக்கர்ஸ் நட்சத்திர ஹோட்டல் மற்றும் ரோகிணி ஹோட்டல் நிர்வாக இயக்குனராக உள்ளார்.

அரசியல் வாழ்க்கை 
இவர் 2007 ஆம் ஆண்டு தனது 21வது வயதில் தன்னை பாஜகவில் இணைத்துக் கொண்டார். 2007 இல் தமிழக பாஜக தென் சென்னை மாவட்ட இளைஞரணி பொதுச் செயலாளராக நியமிக்கப்பட்டார், பின்பு சனவரி 2010 முதல் சூலை 2012 வரை தமிழக பாஜக இளைஞரணி மாநில செயற்குழு உறுப்பினராகவும், சூலை 2012 முதல் சூலை 2015 வரை தமிழக மாநில இளைஞரணி செயலாளராகவும், சூலை 2015 முதல் சூன் 2016 வரை இளைஞர் அணி மாநில பொதுச் செயலாளராகவும், சூன் 2016 முதல் தற்பொழுது வரை மாநில இளைஞரணித் தலைவராகவும் இருந்து வருகின்றார்.

தேர்தல்கள்

2011 உள்ளாட்சி தேர்தல் 
2011 ஆம் ஆண்டில் தமிழ்நாட்டில் நடந்த உள்ளாட்சித் தேர்தலில் பாஜக சார்பாக ஆயிரம் விளக்கு தொகுதியில் பொது வார்டு 110 இல் மாநகராட்சி உறுப்பினர் பதவிக்காக போட்டியிட்டார், 13289 (48.57%) மொத்த பதிவான வாக்குகளில் 933 (7.02%) வாக்குகளை பெற்று வைப்புத் தொகை இழப்பை பெற்றார்.

2021 சட்டமன்றத் தேர்தல் 
2021 ஆம் ஆண்டு நடந்த சட்டமன்றத் தேர்தலில் துறைமுகம் தொகுதியில் போட்டியிட்டு இரண்டாம் இடம் பிடித்தார்.

2024 மக்களவைத் தேர்தல் 
வரவிருக்கும் 2024 இந்திய பொதுத் தேர்தலில் பாஜக வேட்பாளராக மத்திய சென்னை மக்களவைத் தொகுதியில் போட்டியிடுகிறார்.

மேற்கோள்கள் 

வாழும் நபர்கள்
1986 பிறப்புகள்
பாரதிய ஜனதா கட்சி அரசியல்வாதிகள்
ஐரோப்பியப் பூச்சியியல் ஆய்விதழ்

ஐரோப்பியப் பூச்சியியல் ஆய்விதழ்  (European Journal of Entomology) என்பது செக் அறிவியல் கழகத்தினால் வெளியிடப்படும்  சக மதிப்பாய்வு செய்யப்படும் திறந்த அணுகல் கொண்ட அறிவியல் ஆய்விதழ் ஆகும். இது வருடத்திற்கு நான்கு முறை வெளியாகும் காலாண்டு இதழாகும். இதில் பலகாலிகள், கெலிசராட்டு உள்ளடக்கிய பூச்சியியல் ஆய்வுகளையும் நிலத்தில் வாழும் ஓடுடைய கணுக்காலிகள் குறித்த ஆய்வுகளையும் வெளியிடுகிறது. இது 1904ஆம் ஆண்டில் செக் பூச்சியியல் சங்கத்தால் ஆக்டா சொசைட்டாடிஸ் என்டோமோலாஜிகே போஹேமியா என்ற தலைப்பில் நிறுவப்பட்டது. பின்னர் ஆக்டா என்டோமோலாஜிகா போஹெமோசுலோவாக்கா எனப் பெயரிடப்பட்டது. ஆய்விதழின் அட்டைப்படத்தில் சித்தரிக்கப்பட்டுள்ள பூச்சி பைரோகோரிசு ஆப்டெரசு ஆகும். ஆய்விதழ் மேற்கோள் அறிக்கைகளின்படி, இந்த ஆய்விதழின் 2020ஆம் ஆண்டிற்கான தாக்கக் காரணி 1.182 ஆகும். 2016ஆம் ஆண்டில், இந்த ஆய்விதழ் மின்னணு இதழாக மட்டுமே திறந்த அணுகலுடன் வெளியாகிறது.

மேற்கோள்கள்

வெளி இணைப்புகள் 

 

ஆங்கில அறிவியல் ஆய்விதழ்கள்
விலங்கியல் ஆய்விதழ்கள்
பூச்சியியல்
இராகசுதா

இராகசுதா (Ragasudha) என்பவர்  ஒரு இந்திய நடிகை ஆவார். இவர் முதன்மையாக தமிழ், கன்னட திரைப்படங்களில் பணியாற்றுகிறார். மேலும் இவர் சில மலையாள, தெலுங்கு திரைப்படங்களிலும் நடித்தள்ளார்.

தனிப்பட்ட வாழ்க்கை 
இராகசுதா மலையாள நடிகை கே. ஆர். சவித்ரியின் மகளும்,  நடிகை அனுஷாவின் சகோதரியுமாவார். நடிகைகள் கே. ஆர். விஜயா, கே. ஆர். வத்சலா ஆகியோர் இவரது பெரியம்மாக்களாவர். இவர் தனது குடும்பத்துடன் சென்னையில் வசித்து வருகிறார். இவர் நடிகர்  ரஞ்சித்தை 2014 இல்   சீர்காழி திருவெண்காடு கோயிலில் திருமண் செய்துகொண்டார். எனினும் ஒரு வருடத்திற்குள் 2015 ஆம் ஆண்டில் அவர்கள் மணமுறிவு பெற்றனர்.

திரைப்பட வாழ்க்கை 
இராகசுதா 1990 இல் வெளியான தமிழ் திரைப்படமான தங்கத்தின் தங்கம்  திரைப்படத்தில் அறிமுகமானார்

திரைப்படவியல் 
இந்த பட்டியல் முழுமையடையாது; இதை விரிவாக்குவதன் மூலம் நீங்கள் உதவலாம்.

தமிழ் 

 தங்கத்தின் தங்கம் (1990) ... இலதா/முத்தாயி
 கவர்மெண்ட் மாப்பிள்ளை (1992 திரைப்படம்) (1992) ... செல்லலாயி
 ஜல்லிக்கட்டுக்காளை (1994)
 தமிழச்சி (திரைப்படம்) (1995)
 சிவசக்தி (திரைப்படம்) (1996) ... வந்தனா
 அபிமன்யு (1997) ... திரவியத்தின் மனைவி
 நேருக்கு நேர் (1997) ... மாயா
 தினமும் என்னை கவனி (1997) ... கீதா
 காதலர் தினம் (திரைப்படம்) (1999)
 அங்காளபரமேசுவரி (2001)
 காமராசு (திரைப்படம்) (2002)
 காதல் வைரஸ் (2002)
 ஐயர் ஐ.பி.எஸ் (2005) ... பரமேஸ்வரி
 தம்பி (2006)
 அம்முவாகிய நான் (2007) ... மல்லி

கன்னடம் 

 கிருஷ்ணார்ஜுணா (2000)
 அஸ்திரா (2000)
 தீபாவளி (2000)
 அம்மா நாகம்மா (2001)
 கிராம தேவதே (2001)
 மாஃபியா (2001)
 மைசூர் ஹுலி (2001)
 தர்ம தேவதே (2002)
 விஜயதசமி (2003)

மலையாளம் 

 ஸ்ராவ் (2001). . . தேவு
 ஜகதி ஜெகதீஷ் இன் டவுன் (2002). . . ரேகா

தொலைக்காட்சி தொடர் 

 கெட்டி மேளம் ( ஜெயா தொலைக்காட்சி ) - தமிழ்
 டிராகுலா ( ஏஷ்யாநெட் ) - மலையாளம்

குறிப்புகள்

வெளி இணைப்புகள் 

 

1979 பிறப்புகள்
தமிழ்நாட்டு வடிவழகிகள்
20 ஆம் நூற்றாண்டின் இந்திய நடிகைகள்
தமிழ்த் தொலைக்காட்சி நடிகைகள்
தமிழ் நடிகைகள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
வாழும் நபர்கள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
சிறீதர் (நடன அமைப்பாளர்)

சிறீதர் (Sridhar (choreographer)) என்பவர் ஒரு இந்திய நடன இயக்குநர் ஆவார். இவர் இந்தியாவின் பல மொழி திரைப்படங்களில் பணியாற்றியுள்ளார். இவர் ஒரு நடிகராக பொய் (2006) படத்தின் வழியாக அறிமுகமானார். மேலும் இவர் திரைப்பட பாடல்களில் சிறப்புத் தோற்றங்களில் தோன்றியுள்ளார்.

தொழில் 
கே. பாலச்சந்தரின் பொய் (2006) திரைப்படத்தில் சிறீதர்  முழுமையான நடிகராக அறிமுகமானார். அப்பட்டதில் இவர் ஒரு துணை வேடத்தில் தோன்றினார். காதலில் விழுந்தேன் (2008) படத்தில் "நாக்க முக்கா " பாடலுக்கு நடன இயக்குனராக பணியாற்றினார். பிலபலமான பாடலான இதை திரையில் நன்றாக காட்டுவதை உறுதி செய்யும் பொறுப்பு இவருக்கு வழங்கப்பட்டது. இதன் விளைவாக சிறீதர் "அதற்கு சில அதிரடியான நடன அசைவுகளைக் கொடுத்தார். சிறீதர்  பிரபுதேவாவின் எங்கேயும் காதல் (2011) படத்தில்  நடன இயக்குநராக பணியாற்றியதற்காக விமர்சன ரீதியான பாராட்டுகளைப் பெற்றார். அப்படத்தில் இவர் நான்கு பாடல்களுக்கு நடன இயக்கம் செய்தார். நாதஸ்வரம் என்ற தொலைக்காட்சி தொடரின் தலைப்பு பாடலிலும் நடனமாடினார்.

2015 ஆம் ஆண்டில், ராகவ் மாதேஷ் இயக்கிய போக்கிரி மன்னன் என்ற அதிரடி நாடகப்படத்தில் முன்னணி நடிகராக முதல் முறையாக நடித்தார். சிறிய அளவு விளம்பரத்துடன் வெளியான இப்படம் விமர்சகர்களிடமிருந்து எதிர்மறையான விமர்சனங்களைப் பெற்றது. நவ்ரன்னிங்.காம் இதை ஒரு "சாதாரண படம்" என்றும் "திரைப்படத்தைப் பார்க்கும் அனுபவம் சித்தரவதையானது" என்றும் குறிப்பிட்டது, சிறீதர்  "கடந்து செல்லக்கூடிய அறிமுகம்" என்றும் குறிப்பிட்டது.

இவர் 2016 ஆம் ஆண்டில், சவாடி படத்திற்கு இயக்குநரானார்.

திரைப்படவியல் 

 குறிப்பில் குறிப்பிடப்படாத, எல்லா படங்களும் தமிழ் படங்களாகும்.

நடன இயக்குநர் 

 படங்கள்

 தொலைக்காட்சி

இயக்குநர்

நடிகர் 

 படங்கள்

 தொலைக்காட்சி

நடனமாடுபவர்

குறிப்புகள் 

வாழும் நபர்கள்
தமிழ்த் திரைப்பட நடிகர்கள்
ரா. ராஜேந்திரன்

ரா. ராஜேந்திரன் (R. Rajendran) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் சேலம் வடக்கு தொகுதியிலிருந்து திராவிட முன்னேற்றக் கழகத்தின்  வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
தமிழ்நாட்டு அமைச்சர்கள்
மு. பெ. கிரி

மு. பெ. கிரி (M. P. Giri) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் செங்கம் தொகுதியிலிருந்து திராவிட முன்னேற்றக் கழகத்தின்  வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். 2021ஆம் ஆண்டில் நடைபெற்ற சட்டமன்றத் தேர்தலில் செங்கம் தொகுதியில் இருந்து திமுக சார்பில் சட்டமன்ற உறுப்பினரானார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
சு. சுதர்சனம்

சு. சுதர்சனம் (S. Sudarsanam) என்பவர் ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் மாதவரம் தொகுதியிலிருந்து திராவிட முன்னேற்றக் கழகத்தின்  வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் மீண்டும், மாதவரம் தொகுதியிலிருந்து திமுக சார்பில் சட்டமன்ற உறுப்பினரானார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
15 ஆவது தமிழ்நாடு சட்டமன்ற உறுப்பினர்கள்
எம். கே. மோகன்

எம். கே. மோகன் (M. K. Mohan) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் அண்ணா நகர் தொகுதியிலிருந்து திராவிட முன்னேற்றக் கழகத்தின்  வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் அண்ணாநகர் தொகுதியில் இருந்து திமுக சார்பில் சட்டமன்ற உறுப்பினரானார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
15 ஆவது தமிழ்நாடு சட்டமன்ற உறுப்பினர்கள்
சி. வி. எம். பி. எழிலரசன்

சி. வி. எம். பி. எழிலரசன் (C. V. M. P. Ezhilarasan) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் காஞ்சிபுரம் தொகுதியிலிருந்து திராவிட முன்னேற்றக் கழகத்தின்  வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் காஞ்சிபுரம் தொகுதியில் இருந்து திமுக சார்பில் சட்டமன்ற உறுப்பினரானார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
15 ஆவது தமிழ்நாடு சட்டமன்ற உறுப்பினர்கள்
தாயகம் கவி

தாயகம் கவி (Thayagam Kavi) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் திரு. வி. க. நகர்  தொகுதியிலிருந்து திராவிட முன்னேற்றக் கழகத்தின்  வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். இவரின் இயற்பெயர் 
சிவகுமார் என்பதாகும்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
15 ஆவது தமிழ்நாடு சட்டமன்ற உறுப்பினர்கள்
வி. இராஜேந்திரன்

வி. இராஜேந்திரன் (V.rajendran) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் பர்கூர் தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
யா. பிரகாசு

யா. பிரகாசு (Y.Prakash) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் தளி தொகுதியிலிருந்து திராவிட முன்னேற்றக் கழகத்தின்  வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் ஓசூர் சட்டமன்றத் தொகுதியில் இருந்து திமுக சார்பில் சட்டமன்ற உறுப்பினரானார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
கே. வி. சேகரன்

கே. வி. சேகரன் (K. V. Sekaran) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் போளூர் தொகுதியிலிருந்து திராவிட முன்னேற்றக் கழகத்தின்  வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
தூசி கே. மோகன்

தூசி கே. மோகன் (Dusi K. Mohan) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் செய்யார் தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
திருவண்ணாமலை மாவட்ட நபர்கள்
லியாகத் அலி கான் (இயக்குநர்)

லியாகத் அலிகான் என்பவர் ஒரு இந்திய திரைப்பட இயக்குநர் மற்றும் திரைக்கதை எழுத்தாளர் ஆவார். இவர் குறிப்பாக தமிழ் படங்களில் பணியாற்றியுள்ளார். அரசியல் வகையிலான பல படங்களில் முதன்மையாக விசயகாந்து மற்றும் ஆர். கே. செல்வமணியுடன் இணைந்து 1990 களில் செயல்பட்டார்.

தனிப்பட்ட வாழ்க்கை 
2006 ஆம் ஆண்டில், லியாகத் அலிகான்  அனைத்திந்திய அண்ணா திராவிட முன்னேற்றக் கழகத்தில் இணைந்தார். இவரது நண்பரும் நம்பிக்கைக்குரியவருமான  விஜயகாந்து இவரை தான் புதிதாக உருவாக்கிய கட்சியில் இருந்து வெளியேற்றிய பின்னர் இந்த முடிவை எடுத்தார். சின்னத்திரை நடிகர்கள் சங்கத் தேர்தல் அதிகாரியாகவும் இவர் நியமிக்கப்பட்டார்.

திரைப்படவியல் 

 இயக்குநர்

 எழுத்தாளர்

 லியாகத் அலிகான் எழுதிய மேற்கண்டவற்றைத் தவிர பிற திரைப்படங்கள்.

அன்னை என் தெய்வம்
பூந்தோட்ட காவல்காரன் (1988)
உழைத்து வாழ வேண்டும் (1988)
தாய் பாசம் (1988)
தங்கச்சி (1988)
ஆத்தா நான் பாஸ் ஆயிட்டேன் (1990)
புலன் விசாரணை (திரைப்படம்) (1990)
கேப்டன் பிரபாகரன் (1991)
வெற்றி படிகள் (1991)
மாநகர காவல் (1991)
மூன்றெழுத்தில் என் மூச்சிருக்கும் (1991)
தாய்மொழி (1992)
சக்கரைத் தேவன் (திரைப்படம்) (1993)
மக்கள் ஆட்சி (1995)
டெத் டைரி (1996)
தடயம் (1997)
அரவிந்தன் (திரைப்படம்) (1997)
அரசியல் (திரைப்படம்) (1997)
ஆசைத் தம்பி (1998)
உளவுத்துறை (திரைப்படம்) (1998)
உண்மை (1998)
மன்னவரு சின்னவரு (1999)
சண்முகப் பாண்டியன் (2000)
பாரத் ரத்ணா (2000)
வாஞ்சிநாதன் (திரைப்படம்) (2001)
கஜேந்திரா (2004)
குற்றப்பத்திரிகை (திரைப்படம்) (2007)
புலன் விசாரணை 2 (2015)

குறிப்புகள்

வெளி இணைப்புகள் 
 

தமிழ்த் திரைப்படக் கதை, திரைக்கதை, வசன எழுத்தாளர்கள்
தமிழ்த் திரைப்பட இயக்குநர்கள்
வாழும் நபர்கள்
இந்திய தேசிய திறன் மேம்பாட்டு திட்டம்

இந்திய தேசிய திறன் மேம்பாட்டு திட்டம் (Skill India) என்பது பிரதமர் நரேந்திர மோதியால் தொடங்கப்பட்ட பிரச்சாரம்.இதை இந்திய தேசிய திறன் மேம்பாட்டு வாரியம் நிர்வகிக்கிறது.

வரலாறு 

2022 ஆம் ஆண்டில் இந்தியாவில் 40 கோடிக்கு மேற்ப்பட்ட மக்களுக்கு வெவ்வேறு திறன்களைப் பயிற்றுவிப்பதற்காக திறன் இந்தியா பிரச்சாரம்  25 சூலை 2015 அன்று பிரதமர் நரேந்திர மோதியால் தொடங்கப்பட்டது.

முயற்சிகள் 

இந்த பிரச்சாரத்தில் கீழ் எடுக்கப்பட்ட  பல்வேறு முயற்சிகள்:

 தேசிய திறன் மேம்பாட்டு பணி

 திறன் மேம்பாடு மற்றும் தொழில்முனைவோர் தேசிய கொள்கை, 2015

 திறன் கடன் திட்டம்

 கிராமப்புற இந்தியா திறன்

கூட்டாண்மை கருத்து 

இந்திய தேசிய திறன் மேம்பாட்டு திட்டத்தின் கீழ் இங்கிலாந்து இந்தியாவுடன் கூட்டு சேர்ந்துள்ளது.இந்த நாட்டின் இளைஞர்கள் மற்ற நாட்டின் பள்ளி முறையை அனுபவிக்கவும்,கலாச்சாரம், மரபுகள் மற்றும் சமூக மற்றும் குடும்ப அமைப்புகள் பற்றிய புரிதலை வளர்த்துக் கொள்ளவும்.

திறன் இந்தியா முன்னேற்றங்கள் 

ஆரக்கிள் 12 பெப்ரவரி 2016 அன்று பெங்களூரில் ஒரு புதிய 2.8 மில்லியன் சதுர அடி வளாகத்தை கட்டப்போவதாக அறிவித்தது.அரக்கிள் அகாடமி ஒவ்வொரு ஆண்டும் அரை மில்லியனுக்கு அதிகமான மாணவர்களுக்கு கணினி அறிவியல் திறன்களை வளர்ப்பதற்கான ஒரு முயற்சியை இந்தியவில் 2700 நிறுவனங்களுக்கு விரிவுபடுத்துவதன் திட்டமிடபட்டுள்ளது தற்போது 1800  நிறுபனங்கள் இதில் பங்குபெற்றுள்ளது.

யப்பானின் தனியார் துறை,பத்து ஆண்டுகளில் 30,000 பேருக்கு சப்பானிய பாணி உற்பத்தி திறன் மற்றும் நடைமுறைகளில் பயிற்சியளிக்க ஆறு உற்பத்தி நிறுவனங்களை அமைக்க உள்ளது, இதனை கிராமப்புறங்களில் அமைக்க உள்ளன.இந்த நோக்கத்திற்காக பொது மற்றும் தனியார் துறைகளுக்கு இடையிலான ஒத்துழைப்புடன் இந்தியாவில் சப்பானிய நிறுவனஙககளால் நியமிக்கபட்ட பொறியியல் கல்லூரிகளில் சப்பான் இந்தியா உற்பத்தி நிறுவனம் ஆகியவை நிறுவப்படும்.முதல் முன்று நிறுவனங்கள் குஜராத் , கர்நாடகம் மற்றும் ராஜஸ்தானில் 2017 ஆகிய மாநிலத்தில் அமைக்கப்படும்.

செயல்திறன் 

பெப்ரவரி 15, 2016 நிலவரப்படி ,"இந்திய திறன் மேம்பாட்டு திட்டம்" 51,216 இளைஞர்களுக்கு 100 நாட்களில் பயிற்சி அளித்தது , மேலும் ஆண்டடுதோறும் 1,44,000 இளைஞர்களுக்கு பயிற்சி அளிக்க திட்டமிட்டுள்ளது.இந்தியாவில் தொழிச்சாலை கடுமையான திறன் பற்றாக்குறையை சந்தித்து வருகிறது மற்றும் பயிற்சி பெற்றவர்களில் பெரும்பாலோர் தொழில்துறையால் உள்வாங்கப்படுகிறார்கள்.

நவீன சந்தைக் கோரிக்கைகளுக்கு ஏற்ப ஒரு தலைமுறை திறமையான ஊழியர்கள் மற்றும் தலைவர்களைத் தயார்படுத்தும் முயற்சியில், இந்திய திறன் மேன்பாடு திட்டம் 2015 ஆம் ஆண்டில் பிரதமர் நரேந்திர மோதியால் தொடங்கப்பட்டது.2022 ஆம் ஆண்டில் பல்வேறு தொழில்துறை தொடர்பான திறன்களைக் கொண்ட 40 கோடி குடிமக்களுக்கு பயிற்சி அளிக்க இந்தியத் திறன் மேம்பாட்டுத் திட்டம் தொடங்கப்பட்டது.

மேற்கோள்

வெளியிணைப்பு 

 Skill India
 Ministry of Skill Development And Entrepreneurship
 Ministry of Skill Development And Entrepreneurship
 National Skill Development Agency
 Future Of Skill Based Training And Development In India
 SkillingIndia, an IIT IIM Alumni Initiative

மோதி ஆட்சியின் திட்டங்கள்
இந்திய அரசுத் திட்டங்கள்
புரவதயனார் ஆறு

புரவதயனார் ஆறு (Puravadayanar River) தென்னிந்தியாவில் பாயும் காவிரி ஆற்றின் கிளை ஆறாகும். இது புதுச்சேரி ஒன்றிய பகுதியான காரைக்கால் மாவட்டம் வழியாகப் பாய்கிறது. இது காரைக்கால் துறைமுகத்திற்கு அருகில் வங்காள விரிகுடாவில் கலக்கின்றது.

மேற்கோள்கள் 

தமிழக ஆறுகள்
பிந்து கோஷ்

பிந்து கோஷ் (Bindu Ghosh) என்பவர் ஒரு திரைப்பட, நாடக நடிகை மற்றும் நடன இயக்குநர் ஆவார். இவர் தமிழ் மற்றும் தென்னிந்திய மொழிகளில் நடித்துள்ளார். இவரது முதல் படம் 1982 இல் வெளியான கோழி கூவுது ஆகும்.

நடன இயக்குனராக 
பிந்து கோசின் இயற்பெயர்  விமலா ஆகும். " களத்தூர் கண்ணம்மா " இவரது முதல் படம். அந்த படத்தில், கமல்ஹாசனுடன் சேர்ந்து குழு நடனமாக "எல்லோரும் நலம் வாழ" என்ற பாடலில் நடனமாடியுள்ளார். அன்றிலிருந்து தங்கப்பன் மாஸ்டரின் அனைத்து படங்களிலும் குழு நடனங்களில் இடம்பெற்றுள்ளார்.

நடிகையாக 
துவக்கத்தில் நாடகங்களில் நடித்துவந்த இவர் பின்னர் திரைப்படங்களில் நகைச்சுவை வேடங்களில் நடிக்கத் துவங்கினார். இவர் நடிகர்கள் இரசினிகாந்து, கமல்ஹாசன், சிவாஜி கணேசன், மோகன், பிரபு, விசயகாந்து, கார்த்திக் ஆகியோருடன் நடித்துள்ளார்.

இவர்  கோழி கூவுது, உருவங்கள் மாறலாம், டௌரி கல்யாணம், தூங்காதே தம்பி தூங்காதே, சூரக்கோட்டை சிங்கக்குட்டி, ஓசை, கொம்பேறிமூக்கன், நீதியின் நிழல், நவக்கிரக நாயகி போன்ற படங்களில் நடித்துள்ளார்.

இப்போது 
இவரது உடல் நிலை காரணமாக நடிப்பு வாழ்க்கையை தொடர்வது என்பது சிரமமாக ஆனது. இவரது இரண்டு மகன்களுடன் தமிழ், தெலுங்குத் திரைப்படங்களில் நடன இயக்குநர்களாக பணிபுரிகிறார்கள்

திரைப்படவியல்

குறிப்புகள்

வெளி இணைப்புகள் 

 

தமிழ் நகைச்சுவை நடிகர்கள்
தமிழ்த் திரைப்பட நடிகைகள்
வாழும் நபர்கள்
ஜீவிதா

ஜீவிதா (Jeevitha) என்பவர் ஒரு இந்திய திரைப்பட நடிகை ஆவார். இவர் குறிப்பாக தமிழ் மற்றும் தெலுங்கு மொழிகளில் கவனம் செலுத்திவருகிறார்.

பகுதி திரைப்படவியல்

நடிகையாக

இயக்குநர் மற்றும் தயாரிப்பாளராக

குறிப்புகள்

வெளி இணைப்புகள் 

 

20 ஆம் நூற்றாண்டின் இந்திய நடிகைகள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
தமிழ்நாட்டுத் திரைப்பட இயக்குநர்கள்
தமிழ்நாட்டுத் திரைப்படத் தயாரிப்பாளர்கள்
தமிழ்நாட்டு நடிகைகள்
தமிழ்த் திரைப்பட நடிகைகள்
தெலுங்குத் திரைப்பட இயக்குநர்கள்
வாழும் நபர்கள்
இந்தியப் பெண் திரைப்பட இயக்குநர்கள்
வாஞ்சியாறு

வாஞ்சியாறு (Vanjiar River) என்பது காவிரி ஆற்றின் ஒரு கிளை ஆறு ஆகும். இது தஞ்சாவூர் மற்றும் காரைக்கால் மாவட்டங்கள் வழியாகப் பாய்கிறது. இந்த ஆறு அரசலாற்றுடன் கலக்கிறது.

மேற்கோள்கள் 

தஞ்சாவூர் மாவட்ட ஆறுகள்
குடுவையாறு

குடுவையாறு (Guduvaiyar River) (சில நேரங்களில் குடுவையர் என்று உச்சரிக்கப்படுகிறது) தமிழ்நாட்டின் கடலூர் மற்றும் விழுப்புரம் மாவட்டங்களில் பாய்ந்து புதுச்சேரி ஒன்றியப் யூனியன் பிரதேசத்தில் ஓடும் ஓர் ஆறாகும். இந்த ஆற்றுநீர் கீழூரில் கட்டப்பட்ட அணையில் தேக்கப்பட்டு பாசனத்திற்குப் பயன்படுத்தப்படுகிறது.

இது விழுப்புரம் மாவட்டத்தில் உள்ள வளவனூர் அருகே நீரோடையாகத் தோன்றுகிறது. பொதுவாக மழைக்காலங்களில் அதிக வெள்ளம் காணப்படும். இந்த ஆற்றின் போக்கில் சில படுக்கை அணைகள் உள்ளன. கீழுரில் உள்ளது இவற்றுள் முக்கியமானது. இந்த ஆறு சங்கராபரணி ஆற்றுடன் (தேசிய நெடுஞ்சாலை எண்-45 ஏ) அரியாங்குப்பத்தில் சுண்ணாபார் பாலம் அருகே இணைகிறது. இது தமிழ்நாடு மற்றும் புதுச்சேரியின் பல்வேறு இடங்களில்  மாநில எல்லையை உருவாக்குகிறது.

மேலும் காண்க 
 புதுச்சேரியில் உள்ள ஆறுகளின் பட்டியல்

மேற்கோள்கள் 

கடலூர் மாவட்ட ஆறுகள்
விழுப்புரம் மாவட்ட ஆறுகள்
ஜோதி (நடிகை)

ஜோதி என்பவர் தென்னிந்திய திரைப்பட நடிகை ஆவார். இவர் 50 க்கும் மேற்பட்ட படங்களில் நடித்துள்ளார். புதுக்கவிதை, இரயில் பயணங்களில்  போன்ற படங்களில் நடித்து பெயர் பெற்றவர்.  டி. ராஜேந்தரின் இரயில் பயணங்களில் மற்றும் ரஜினிகாந்த் நடித்த புதுக்கவிதை போன்ற படங்களில் நடித்த ஜோதி நடிப்பில் முத்திரை பதித்தார்.

2007 இல் சென்னையில் உள்ள ஒரு தனியார் மருத்துவமனையில் மார்பக புற்றுநோயால் ஜோதி இறந்தார். அப்போது ஜோதிக்கு வயது 44 ஆகும்.  டி ராஜேந்தர் இயக்கிய இவரது முதல் திரைப்படமான "இரயில் பயணங்களில்" படம் வெற்றிப் படமாக ஆனபோது  இவர் வெளிச்சத்திற்கு வந்தார். 80 களின் நடுப்பகுதியில் கவிதாலயா தயாரித்த "புதுக்கவிதை" படத்தில் ரஜினிகாந்த் உடன் ஜோடியாக நடித்தார். தமிழ் மற்றும் தெலுங்கில் 50 க்கும் மேற்பட்ட படங்களில் நடித்த நடிகருக்கு தமிழ்த் திரைப்பட உலகத்தைச் சேர்ந்த ஏராளமானோர் இறுதி மரியாதை செலுத்தினர். அவரது உடல் பெசன்ட் நகர் சுடுகாட்டில் தகனம் செய்யப்பட்டது.

தூர்ப்பு வெல்லே ரெயிலு என்ற படத்தின் வழியாக தெலுங்கு திரையுலகத்திற்கு இவர் அறிமுகமானார்.

பகுதி திரைப்படவியல்

இறப்பு 
மார்பக புற்றுநோயால் அவதிப்பட்ட இவர், இறப்பதற்கு சில நாட்களுக்கு முன்பு சென்னையில் உள்ள ஒரு தனியார் மருத்துவமனையில் அனுமதிக்கப்பட்டார். ஆனால் சிகிச்சை பலனளிக்காமல் 18 மே 2007 இரவு, தன் 44 வது வயதில் இறந்தார். விவாகரத்து பெற்ற ஜோதி, தனது மகளுடன் சென்னை புறநகரான நீலகரையில் தங்கியிருந்து  இரண்டு ஆண்டுகள் சிகிச்சை பெற்று வந்தார். அவரது உடல் பெசன்ட் நகர் சுடுகாட்டில் தகனம் செய்யப்பட்டது.

குறிப்புகள்

வெளி இணைப்புகள் 
 

மலையாளத் திரைப்பட நடிகைகள்
சென்னை நடிகைகள்
20 ஆம் நூற்றாண்டின் இந்திய நடிகைகள்
தென்னிந்திய பிலிம்பேர் விருதுகளை வென்றவர்கள்
2007 இறப்புகள்
1963 பிறப்புகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
மணிவாசகம்

மணிவாசகம் (Manivasagam, இறப்பு: 2001) என்பவர் ஒரு இந்திய திரைப்பட இயக்குநர், தயாரிப்பாளர், திரைக்கதை எழுத்தாளர் ஆவார். இவர் குறிப்பாக தமிழ் படங்களில் பணியாற்றினார்.

தொழில் 
மணிவாசகம் தனது திரைப்பட வாழ்க்கையை நம்ம ஊரு பூவாத்தா (1990) படத்திலிருந்து தொடங்கினார். அதைத் தோடர்ந்து கிராம அதிரடி நாடகப்படங்களில் தொடர்ந்து பணியாற்றினார். பெரும்பாலும் நடிகர் சரத்குமாருடன் பணிபுரிந்தார். இவர் அடிக்கடி  சொந்தமாக படங்களைத் தயாரித்தார். மேலும் இவரது மனைவி ராஜேஸ்வரி மணிவாசகத்தை தலைமை தயாரிப்பாளராக குறிப்பிட்டார். இவரது படமான நாடோடி மன்னன் (1995) தோல்வியானது, இவரை படங்களை இயக்குவதில் இருந்து சிலகாலம் ஒதுங்கி இருக்க வைத்தது. இவரது இறுதி படமான மாப்பிள்ளை கவுண்டர் (1997) படமானது எதிர்மறையான விமர்சனங்களைப் பெற்று வணிக ரீதியாக மோசமாக தோல்வியுற்றது. மணிவாசகம் 2001 இல் இறந்தார்.

தனிப்பட்ட வாழ்க்கை 
அட்டகத்தி தினேஷ் நடித்த களவாணி மாப்பிள்ளை படத்தின் மூலம் இவரது மகன் காந்தி இயக்குநராக அறிமுகமானார்.

திரைப்படவியல் 

 இயக்குநர் மற்றும் தயாரிப்பாளர்

 தயாரிப்பாளர்

 பட்டுக்கோட்டை பெரியப்பா (1994)

குறிப்புகள் 

தமிழ்த் திரைப்படத் தயாரிப்பாளர்கள்
2001 இறப்புகள்
தமிழ்த் திரைப்பட இயக்குநர்கள்
எம். ஆர். கிருஷ்ணமூர்த்தி

எம். ஆர். கே என பிரபலமாகக் குறிப்பிடப்பட்டவரான எம். ஆர். கிருஷ்ணமூர்த்தி (1940–2012) என்பவர் ஒரு திரைப்பட நடிகரும், நாடக நடிகருமாவார். இவர் குறிப்பாக தமிழ் படங்களில் தோன்றியுள்ளார். இவர் 100 க்கும் மேற்பட்ட படங்களில் நடித்தார் மற்றும் 500 க்கும் மேற்பட்ட நாடகங்களில் நடித்துள்ளார்.

திரைப்பட வாழ்க்கை 
எம்.ஆர்.கேவின் முக்கிய படங்களில் குறிப்பாக வீட்டுல ராமன் வெளியில கிருஷ்ணன், பொண்டாட்டி தேவை, உள்ளே வெளியே மற்றும் இரசினிகாந்து நடித்த தர்மத்தின் தலைவன், அருணாசலம் போன்ற படங்களிலும், கமல்ஹாசனின்  மகராசன், விக்ரமின் தில் போன்ற படங்களில் நடித்துள்ளார்.

இவர் மறைந்த  புகழ்பெற்ற இயக்குநர் சி. வி. ஸ்ரீதரிடம்  ஒரு ஓடை நதியாகிறது படத்தில் உதவி இயக்குநராக பணியாற்றினார். அப்படத்தில் ரகுவரன் முன்னணி பாத்திரத்தில் நடித்தார். வி. கோபால கிருஷ்ணன் மற்றும் செந்தமரை போன்றவர்கள் நடத்திய நாடகக் குழுக்களிலும் இவர் குறிப்பிடத்தக்க பாத்திரங்களில் நடித்தார். இவர் திரைப்படங்களிலும் மேடைகளிலும் பிரபலமான நடிகராக இருந்தார்.

பகுதி திரைப்படவியல்

இறப்பு 
எம்.ஆர்.கே 2012 ஆகத்து 2 அன்று இறந்தார். பக்கவாதத்தால் பாதிக்கப்பட்ட இவர்  சில மாதங்களாக படுக்கையில் இருந்தார். இவரது மனைவி 2008 இல் இறந்தார், எம்.ஆர்.கேவுக்கு ஒரு மகனும், ஒரு மகளும் உண்டு.

குறிப்புகள் 

2012 இறப்புகள்
1940 பிறப்புகள்
தமிழ்த் திரைப்பட நடிகர்கள்
பிரணிதா தலுக்தார்

பிரணிதா தலுக்தார் இந்தியாவைச் சேர்ந்த ஆசிரியரும், சமூக சேவகரும், இந்திய தேசிய காங்கிரசு கட்சியைச் சேர்ந்த அரசியல்வாதியும் ஆவார். அசாமின் சர்போக்கிலிருந்து இந்திய தேசிய காங்கிரசு வேட்பாளராக அசாம் சட்டமன்ற உறுப்பினராக இரண்டு முறை தேர்ந்தெடுக்கப்பட்டார்.

சுயசரிதை 
பிரணிதா 1935இல் பிறந்தார். இவரது கணவர் கணேசியாம் தலுக்தார் பர்னாகர் கல்லூரியை நிறுவினார். மேலும், அசாம் சட்டமன்ற உறுப்பினராகவும் இருந்தார்.  இவர், சொராலி மேல்நிலைப்பள்ளியின் தலைமை ஆசிரியராகவும், பர்னாகர் கல்லூரி, பார்பேட்டா சோராலி கல்லூரி ஆகியவற்றின் ஆசிரியராகவும் இருந்தார்.

சட்டமன்ற உறுப்பினர் 
1967 ல் சர்போக்கிலிருந்து அசாம் சட்டமன்ற உறுப்பினராக பிரணிதா தேர்ந்தெடுக்கப்பட்டார்  1972இல் சர்போக்கிலிருந்து மீண்டும் தேர்ந்தெடுக்கப்பட்டார்

விருது 
தலுக்தார் பெண்களின் வளர்ச்சிக்காகப் பணிகளை செய்தார். இவர் மத்திய பெண்கள் மற்றும் குழந்தைகள் நல சங்கத்தின் தலைவராக இருந்தார். < மகளிர் அதிகாரமளிப்பதில் இவர் செய்த பங்களிப்புக்காக 2013ஆம் ஆண்டில் நாரி சக்தி விருது பெற்றார்.

இறப்பு 
தலுக்தார் 20 ஏப்ரல் 2019 அன்று இறந்தார்.

மேற்கோள்கள் 

1935 பிறப்புகள்
2019 இறப்புகள்
அசாமிய நபர்கள்
நாரி சக்தி விருது பெற்றவர்கள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
அனில் தேஷ்முக்

அனில் வசந்தராவ் தேஷ்முக் (Anil Vasantrao Deshmukh) மகாராட்டிரா மாநில தேசியவாத காங்கிரசு கட்சியைச் சேர்ந்த இவர், நவம்பர், 2019 முதல்  முதலமைச்சர்  உத்தவ் தாக்கரே தலைமையிலான  அமைச்சரவையில் உள்துறை அமைச்சராக உள்ளார். இவர் 1995-ஆம் ஆண்டு முதல் 2014 வரை கட்டோல் சட்டமன்றத் தொகுதியிலிருந்து நான்கு முறை தொடர்ச்சியாகத் தேர்ந்தெடுக்கப்பட்ட மகாராட்டிரா சட்டமன்ற உறுப்பினர் ஆவார்.  

இவர்  1995-ஆம் ஆண்டு முதல் மகாரஷ்டிரா அரசில் கல்வி மற்றும் பண்பாட்டுத் துறை, பள்ளிக்கல்வி, தகவல் மற்றும் பொதுத்தொடர்புகள், இளைஞர் நலன் மற்றும் விளையாட்டுத் துறை, பொதுப்பணித் துறை, உணவு, குடிமைப் பொருட்கள் & நுகர்வோர் துறை அமைச்சராக பணியாற்றியுள்ளார். தற்போது உள்துறை அமைச்சராக உள்ளார்.

சர்ச்சைகள் 2021
சர்சைக்களுக்கு பெயர் போன உள்துறை அமைச்சரான அனில் தேஷ்முக், மும்பை மாநகர காவல்துறையிடம், விடுதிக்காரர்கள் மற்றும் கடைக்காரர்களிடமிருந்து மாதம் ரூபாய் 100 கோடி லஞ்சப்பணம் வசூலித்து தருமாறு கூறியதாக, காவல்துறை ஆணையர் பரம் வீர் சிங் குற்றம் சாட்டியுள்ளார். அதனையடுத்து அனில் தேஷ்முக் தன் மீதான குற்றச்சாட்டுகளுக்கு நீதி விசாரனை செய்ய முதலமைச்சரை வலியுறுத்தியுள்ளார்.இது தொடர்பாக நடுவன் புலனாய்வு அமைப்பின் விசாரணைக்கு உத்தரவிடப்பட்டதால், அனில் தேஷ்முக் 5 ஏப்ரல் 2021 அன்று தமது உள்துறை அமைச்சர் பதவிலிருந்து விலகினார்.

நடுவன் புலனாய்வுச் செயலக விசாரணை
மாதந்தோறும் ரூபாய் 100 கோடி லஞ்சப்பணம் வசூலிக்க போலீசாரை கட்டாயப்படுத்திய புகாரில் அனில் தேஷ்முக்கிடம்  நடுவண் புலனாய்வுச் செயலகம் 14 ஏப்ரல் 2021 அன்று முதல் விசாரணை துவங்கியது.பின்னர் அவர் கைது செய்யப்பட்டார்.

அமலாக்கத் துறை வசம் அணில் தேஷ்முக்
பண மோசடி வழக்கில் அணில் தேஷ்முக்கிற்கு எதிராக 5 ஏப்ரல் 2021 அன்று நடுவண் புலனாய்வுச் செயலகம் தொடர்ந்த வழக்கில் மும்பை உயர் நீதிமன்றம் அளித்த தீர்ப்பின் அடிப்படையில், அணில் தேஷ்முக்கை 12 நவம்பர் 2021 வரை அமலாக்கத் துறையினரின் விசாரணைக்காக கொண்டு செல்லப்பட்டார்.  பின்னர் நீதிமன்றக் காவலில் அடைக்கப்பட்டர். 3 சனவரி 2023 அன்று பம்பாய் உயர் நீதிமன்றம் 73 வயதான அனில் தேஷ்முக்கிற்கு  பிணை வழங்கி சிறையிலிருந்து விடுவித்தது.

மேற்கோள்கள்

தேசியவாத காங்கிரசு அரசியல்வாதிகள்
1950 பிறப்புகள்
கோந்தியா மாவட்டம்
மகாராட்டிர மக்கள் 
மகாராட்டிர அரசியல்வாதிகள்
நாக்பூர் மாவட்ட நபர்கள்
நோனா ஆறு

நோனா ஆறு (Nona River) இந்திய மாநிலமான அசாமில் உள்ள பிரம்மபுத்திரா ஆற்றின் கிளை ஆறாகும். நோனா ஆறு சாம்துருப் ஜாங்கார் மலைப்பகுதியில் தோன்றி பாக்சா மாவட்டம் மற்றும் நல்பாரி மாவட்டங்களில் பாய்ந்து பராலியா ஆற்றில்  சங்கமிக்கின்றது.

மேற்கோள்கள் 

அசாம் ஆறுகள்
ஈரில் ஆறு

ஈரில் ஆறு (Iril River) என்பது இந்தியாவின் மணிப்பூர் மாநிலத்தில் உள்ள இம்பால் நகரின் கிழக்கு புறநகர்ப் பகுதிகள் வழியாகச் செல்லும் ஒரு ஆறு. ஐரில் என்ற பெயர் ஈ மற்றும் ரெய் / ரீ ஆகிய இரண்டு சொற்களிலிருந்து உருவானது. மணிப்புரியம் வார்த்தையான ஈ என்பது இரத்தத்தினையும் ரெய்/ரீ என்பது சோப்வோமா மொழியில் ஆற்றினைக் குறிப்பதாகவும்; ”இரத்த ஆறு" என்று பொருள் தருவதாக அமைந்துள்ளது.

ஆற்றுவழி 
இது லகமாய் கிராமத்தில் உருவாகி நகாம்ஜு கிராமம் வழியாகப் பாய்கிறது. (நகாம்ஜூ மக்கள் இதை வைரி என்று அழைக்கின்றனர்) இந்த நதி பின்னர் சாய்குல், சாகோல்மாங் பகுதி வழியாகச் சென்று , இம்பால் நதியுடன் இணைவதற்கு முன்பு லாம்லை, டாப், நஹரூப், பாங்காங் மற்றும் இரில்பங் வழியாகவும் பாய்கிறது. இது ஆறு மிகவும் தெளிவானது. போரோம்பட்டில் அமைந்துள்ள ஒரு ஆலைக்கு நீர் விநியோகம் செய்கிறது. இது மணிப்பூர் ஆறுகளில் தலையான ஒன்றாகும். ஈரில் நதியில் அதிக எண்ணிக்கையிலான அருகிய அகணிய மீன்கள் உள்ளன. இவை இப்பகுதியில் நாகடன், மெய்டி சாரெங் எனப்படுகிறது. இந்த மீன்களை உள்ளூர் மீனவர்கள் ஜூலை மற்றும் ஆகஸ்ட் மாதங்களில் பிடிக்கின்றனர்.

மேற்கோள்கள் 

மணிப்பூர் ஆறுகள்
அயீ ஆறு

அய் ஆறு (Aie River) என்பது இந்தியாவின் அசாம் மாநிலத்தில் பாயும் மானசு ஆற்றின் துணை ஆறு ஆகும். இந்த ஆறு பூட்டான் மலைப்பகுதிகளான கருப்பு மலையில் உற்பத்தியாகிறது. அய் ஆறு அசாமின் சிராங் மாவட்டத்தில் பாய்ந்து மானசு ஆற்றில் பேன்ங்கபரி அருகே இணைகிறது. அய் என்பதற்கு அசாமிய மொழியில் தாய் என்று பொருள். அசாம் கலாச்சாரத்தில் திவ்ஜிங் திருவிழா சிராங் மாவட்டத்தில் ஹக்ரமா பாலம் அருகே நடைபெறும் வருடாந்திர திருவிழாவாகும். இது அசாமின் கலாச்சாரத்தின் வண்ணமயமான கொண்டாட்டமாகும்.

மேற்கோள்கள் 

அசாம் ஆறுகள்
கு. செல்வப்பெருந்தகை

கு. செல்வப்பெருந்தகை (K. Selvaperunthagai) ஓர் இந்திய அரசியல்வாதியும், தமிழ்நாடு காங்கிரஸ் கமிட்டியின் மாநில தலைவராக உள்ளார்.

அரசியல் வாழ்க்கை 
இவர் தனது அரசியல் வாழ்க்கையை  பூவை மூர்த்தி தலைமையிலான புரட்சி பாரதம் கட்சியில் தொடங்கினர். பின்பு அதில் இருந்து விலகி கிருஷ்ணசாமி தலைமையிலான புதிய தமிழகம் கட்சியில் இணைத்தார்.
 அதன் பின்பு தொல். திருமாவளவன் தலைமையிலான விடுதலைச் சிறுத்தைகள் கட்சியில் இணைத்து அக்கட்சி சார்பாக 2006 ஆம் ஆண்டு தமிழக சட்டசபைக்கான தேர்தலில் மங்களூர் தொகுதியிலிருந்து  போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். அதன் பின்பு  திருமாவளவன் உடன் ஏற்பட்ட கருத்து வேறுபாடு காரணமாக விடுதலைச் சிறுத்தைகள் கட்சியில் இருந்து விலகினார். அதன் பிறகு 2008 ஆம் ஆண்டு பகுஜன் சமாஜ் கட்சியில் இணைத்து அக்கட்சியின் மாநில தலைவரானர். பின்பு  அக்கட்சியில் இருந்து விலகி 2010 ஆம் ஆண்டு தமிழ்நாடு காங்கிரஸ் கட்சியில் இணைத்தார். அதன் பிறகு 2011 ஆம் ஆண்டு செங்கம் சட்டமன்றத் தொகுதியிலும்,2016 ஆம் ஆண்டு திருபெரும்புதூர் சட்டமன்றத் தொகுதியிலும் போட்டியிட்டு தோல்வியடைந்தார். அதனைத் தொடர்ந்து 2021 ஆம் ஆண்டு நடைபெற்றுள்ள தமிழ்நாடு சட்டமன்ற தேர்தலில் மீண்டும் திருப்பெரும்புதூர் சட்டமன்றத் தொகுதியில்  இந்திய தேசிய காங்கிரஸ் கட்சியின் சார்பில் மீண்டும் போட்டியிட்டு வெற்றி பெற்று காங்கிரஸ் கட்சியின் சட்டமன்றக் குழு தலைவராகவும் தேர்ந்தெடுக்கப்பட்டார். 2024 பெப்ரவரி 17 அன்று தமிழ்நாடு காங்கிரசு கமிட்டி தலைவராக செல்வப்பெருந்தகை நியமிக்கபட்டார்.

மேற்கோள்கள் 

வாழும் நபர்கள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
தமிழ்நாடு சட்டமன்ற உறுப்பினர்கள்
16 ஆவது தமிழ்நாடு சட்டமன்ற உறுப்பினர்கள்
13 ஆவது தமிழ்நாடு சட்டமன்ற உறுப்பினர்கள்
சரசுவதி ஆறு (உத்தராகண்டம்)

சரசுவதி ஆறு (Saraswati River) என்பது இந்தியாவின் உத்தராகண்டம் மாநிலத்தில் பாயும் அலக்நந்தா ஆற்றின் துணை ஆறாகும். இது பத்ரிநாத் மணா கிராமத்திற்கு அருகிலுள்ள கேசவ் பிரயாகில் உள்ள அலக்நந்தா ஆற்றில் இணைகிறது. அலக்நந்தா ஆறு பாகீரதி ஆற்றுடன்  உத்தரகண்டத்தில் உள்ள தேவப்பிரயாகையில்  இணைகின்றது. இது கங்கை ஆற்றின் தொடக்கமாகிறது. ஒரு இயற்கையான கல் பாலம், "பீம் புல்", சரசுவதி ஆற்றின் குறுக்கே உள்ளது. இதனால் வசுதார அருவியும் சடோபந்த் தால் ஏரியும் தோன்றுகிறது. பீம் புல் என்பது மகாபாரதவீமனால் நிறுவப்பட்ட பாறை பாலம் என்றும் இது, திரெளபதியின் ஆற்றைக்கடக்க உதவியதாக உள்ளூர் வாசிகள் நம்புகின்றனர்.

மேற்கோள்கள் 

இந்திய ஆறுகள்
அந்தமான் எலி

அந்தமான் எலி (Andaman rat)(ரேட்டசு சுடோயிகசு) என்பது முரிடே குடும்பத்தில் உள்ள கொறிக்கும் விலங்காகும். இது அந்தமான் தீவுகளில் மட்டுமே காணப்படும் இந்த எலி என்றி லாரன்சு தீவு, தென் அந்தமான் தீவு, மற்றும் நடு அந்தமான் தீவுகளில் காணப்படுகிறது.இரவாடி வகையினைச் சார்ந்த இந்த எலி வெப்பமண்டல பசுமை காடுகளில் கடல் மட்டத்திலிருந்து சுமார்  மேலே காணப்படும்.

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
இந்திய அகணிய உயிரிகள்
இந்தியப் பாலூட்டிகள்
பி. கலைமணி

பி. கலைமணி (P. Kalaimani) என்பவர் தமிழ்த் திரைப்படத்தில் பணியாற்றிய எழுத்தாளர், தயாரிப்பாளர், இயக்குநர் ஆவார். இவர் 100 க்கும் மேற்பட்ட படங்களுக்கு கதை, திரைக்கதை, உரையாடல்களை எழுதியுள்ளார்.

திரைப்பட வாழ்க்கை 
இவர் மூன்று தசாப்தங்களாக திரைப்படத் துறையில் எழுத்தாளராக இருந்தார். மேலும் இவரது படைப்புகள் மூலமாக வெற்றியடைந்தார். இவரது படைபுகளில் குறிப்பிடத்தக்கவையாக பாரதிராஜாவின் பதினாறு வயதினிலே, மண்வாசனை, கோபுரங்கள் சாய்வதில்லை, முதல் வசந்தம், இங்கேயும் ஒரு கங்கை போன்ற பலபடங்களாகும்.  இவர் சில திரைப்படங்களை தயாரித்து இயக்கியுள்ளார். இவர் மூன்று தசாப்தங்களுக்கும் மேலாக தனது வாழ்க்கையில் சத்தியராஜ், விஜயகாந்த் போன்றவர்களுடன் பணியாற்றினார். உரையாடல் எழுத்தாளராக இவரது கடைசி படம் குருவி ஆகும். தெற்கத்திக்கள்ளன், மனித ஜாதி போன்ற படங்களை எழுதி இயக்கியுள்ளார்.

மேலும் இவர் எவரெஸ்ட் பிலிம்ஸ் என்ற பதாகையின் கீழ் நிறைய படங்களை தயாரித்தார். இவருக்கு தமிழக அரசு  கலைமாமணி விருது வழங்கியது.

பகுதி திரைப்படவியல்

இறப்பு 
நீண்டகாலமாக நோயினால் பாதிக்கபட்டிருந்த இவர்  2012 ஏப்ரல் 3 ஆம் நாள் நள்ளிரவில் இறந்தார். இவரது மனிவின் பெயர் சரஸ்வதி.

குறிப்புகள்

வெளி இணைப்புகள் 

 

சென்னை திரைக்கதை எழுத்தாளர்கள்
சென்னைத் திரைப்பட இயக்குநர்கள்
சென்னை திரைப்படத் தயாரிப்பாளர்கள்
தமிழ்த் திரைப்பட இயக்குநர்கள்
1950 பிறப்புகள்
தமிழ்த் திரைப்படக் கதை, திரைக்கதை, வசன எழுத்தாளர்கள்
2012 இறப்புகள்
தமிழ்த் திரைப்படத் தயாரிப்பாளர்கள்
ஜாலி ஆபிரகாம்

ஜாலி ஆபிரகாம் (Jolly Abraham) என்பவர் ஒரு இந்திய ஸ்தோத்திர பாடகர்  மற்றும் மலையாளத் திரைப்பட பாடகராவார். இவர் 1970 கள் மற்றும் 1980 களில் 100 க்கும் மேற்பட்ட மலையாளத் திரைப்படப் பாடல்களைப் பாடினார். சில படங்களிலும் நடித்துள்ளார். இவரது முதல் பாடல் 1973 இல் சட்டம்பிகல்யாணிக்காக ஆகும். இவர் எர்ணாகுளம், கும்பலத்தில் பிறந்தார். கொச்சியின் சேக்ரட் ஹார்ட் கல்லூரி தேவராவில் பி. எஸ். சி தாவரவியலில் பட்டம் பெற்றவர் . இவர் ஒரு சில தமிழ், தெலுங்கு, கன்னடத் திரைப்படங்களில் பாடல்களை பாடியுள்ளார்.  திருமணமான இவர் சென்னையில் வசிக்கிறார்.

பகுதி திரைப்படவியல்

நடிகராக 

 ஆக்ரமனம் (1981)
 கிளிஞ்சல்கள் (1981) (தமிழ் திரைப்படம்)
 ஆடுவாஞ்சி உலஞ்சப்போல் (1984)

குறிப்புகள்

வெளி இணைப்புகள் 

மலையாளத் திரைப்பட நடிகர்கள்
தமிழ்த் திரைப்பட நடிகர்கள்
தமிழ்த் திரைப்படப் பின்னணிப் பாடகர்கள்
மலையாளத் திரைப்படப் பின்னணிப் பாடகர்கள்
வாழும் நபர்கள்
சீன் கன்

சீன் கன் () (பிறப்பு: மே 22, 1974) என்பவர் ஒரு அமெரிக்க நாட்டு நடிகர் ஆவார். இவர் 2014 ஆம் ஆண்டு மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படமான கார்டியன்ஸ் ஆப் தி கேலக்ஸி, கார்டியன்ஸ் ஆப் தி கேலக்ஸி 2 (2017), அவெஞ்சர்ஸ்: எண்ட்கேம் (2019) மற்றும் தோர்: லவ் அண்ட் தண்டர் (2022) போன்ற திரைப்படங்களில் 'கிராக்லின்' என்ற கதாபாத்திரத்தில் நடித்ததன் மூலம் அறியப்படும் நடிகர் ஆனார். இவர் இயக்குநர் ஜேம்ஸ் கன்னின் தம்பி மற்றும் பெரும்பாலும் அவர் இயக்கிய திரைப்படங்களில் நடித்துள்ளார்.

தனிப்பட்ட வாழ்க்கை
சீன் கன் 22 மே 1974 ஆம் ஆண்டு செயின்ட் லூயிஸில் ஆறு குழந்தைகளில் ஒருவராக பிறந்தார். இவர் திரைப்படத் தயாரிப்பாளர் ஜேம்ஸ் கன், நடிகரும் அரசியல் எழுத்தாளருமான மாட்கன், திரைக்கதை எழுத்தாளர் பிரையன்கன், தயாரிப்பாளரும் கைவினைஞர் என்டர்டெயின்மென்ட் முன்னாள் நிர்வாக துணைத் தலைவருமான பேட்ரிக் மற்றும் வேலைவாய்ப்பு வழக்கறிஞராக பணிபுரியும் சகோதரியான பெத் ஆகியோரின் சகோதரர் ஆவார்.

இவரின் பெற்றோர் இருவரும் ஓய்வு பெற்ற வழக்கறிஞர் ஆவார்கள். இவர் 2019 ஆம் நடிகை மற்றும் திருப்பப்பட இயக்குனருமான 'நடாஷா ஹாலேவி' என்பவரை திருமணம் செய்துகொண்டார்.

மேற்கோள்கள்

வெளி இணைப்புகள்  
 

1974 பிறப்புகள்
வாழும் நபர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
அமெரிக்க ஆண் திரைப்பட நடிகர்கள்
அமெரிக்க ஆண் தொலைக்காட்சி நடிகர்கள்
ஆங்கிலத் திரைப்பட நடிகர்கள்
மீநாயகன் திரைப்பட நடிகர்கள்